KIRJALLINEN KYSYMYS E-0707/00 esittäjä(t): Andre Brie (GUE/NGL) neuvostolle. Neuvoston suhtautuminen tiedotusvälineiden tietoihin vakavista ihmisoikeusloukkauksista ja erityisesti murhista, kidutuksesta, raiskauksista ja ryöstelystä, joihin Venäjän joukot ovat syyllistyneet Tšetšeniassa.



Virallinen lehti nro 026 E , 26/01/2001 s. 0091 - 0092



KIRJALLINEN KYSYMYS E-0707/00 esittäjä(t): Andre Brie (GUE/NGL) neuvostolle (14. maaliskuuta 2000) Aihe: Neuvoston suhtautuminen tiedotusvälineiden tietoihin vakavista ihmisoikeusloukkauksista ja erityisesti murhista, kidutuksesta, raiskauksista ja ryöstelystä, joihin Venäjän joukot ovat syyllistyneet Teteniassa Monissa kansainvälisissä medioissa on viime aikoina julkaistu laajoja kertomuksia lukuisista murhista, kidutuksista, raiskauksista sekä ryöstelystä, joihin Venäjän joukot ovat syyllistyneet Teteniassa. Kysyn neuvostolta seuraavaa: 1. Voiko neuvosto vahvistaa kertomukset ja miten se arvioi kyseisiä tapahtumia? 2. Mihin toimiin neuvosto on ryhtynyt raskauttavien kertomusten todenperäisyyden varmistamiseksi luotettavalla tavalla? 3. Mihin Venäjän vastaisiin toimiin neuvosto aikoo ryhtyä, jos kertomukset osoittautuvat tosiksi? 4. Aikooko neuvosto edistää ja mahdollisesti tukea kansainvälisiä toimia, jotta henkilöt, jotka suoraan ja valtiollisella tasolla ovat vastuussa Venäjän joukkojen Teteniassa tekemistä murhista sekä kidutuksesta, raiskauksista ja ryöstelystä, asetettaisiin rikosoikeudelliseen vastuuseen ja tuomittaisiin? 5. Millaisia perusteita neuvosto soveltaa suhtautumisessaan kansainväliseen rikosoikeudelliseen menettelyyn ja kuinka laajoja murhien, kidutuksen, raiskausten ja ryöstelyn, joista valtio on vastuussa, jotka se hyväksyy tai jotka aiheutuvat sen toimista tai toimien puutteesta, on oltava, jotta Euroopan unionin neuvosto tukisi kansainvälisiä toimia syyllisten asettamiseksi syytteeseen ja heidän tuomitsemisekseen rikosoikeudellisesti? Yhteinen vastaus kirjallisiin kysymyksiin E-0703/00 ja E-0707/00 (26. kesäkuuta 2000) Neuvosto on toistuvasti tuominnut jyrkästi Venäjän sotilaallisen toiminnan Teteniassa ja julkilausumissaan useaan otteeseen ilmoittanut olevansa erittäin huolestunut kaikista Tetenian ihmisoikeusloukkauksista. Venäjän viranomaisia on kaikilla tasoilla painostettu lopettamaan Tetenian kansaan kohdistuvat ihmisoikeusloukkaukset, ja neuvosto pyrkii edelleen myötävaikuttamaan siihen, että konfliktiin löydettäisiin poliittinen ratkaisu. Neuvosto uskoo, että sen jatkuvat ponnistelut ovat alkaneet tuottaa näkyviä tuloksia. EU on kaikin keinoin pyrkinyt tutkimaan tilannetta Teteniassa, mitä on haitannut alueelle pääsyn vaikeus. Unioni on kuitenkin järjestänyt EU:n Moskovassa olevien suurlähettiläiden selvitysvaltuuskunnan vierailun Teteniaan. Neuvosto on myös aktiivisesti osallistunut muihin aloitteisiin alueella. Neuvostolla on lujat yhteydet Etyjiin, jonka puheenjohtajana toimii Itävalta, sekä Euroopan neuvostoon, jonka puheenjohtajana toimii Irlanti, ja se on näiden kanssa tiiviissä yhteistyössä. Helsingissä 10.11.12.1999 pidetyn Eurooppa-neuvoston päätelmissä tuomittiin selvin sanoin Venäjän toiminta. Neuvosto on Helsingin julkilausuman esittämisen jälkeen valmistellut Euroopan komission kanssa tarkistettua TACIS-ohjelmaa, jossa Venäjälle annettavaa tukea on tarkoitus supistaa tietyille avainaloille. Ohjelmassa keskitytään yhteiskunnan rakenteiden kehittämiseen sekä demokratian ja oikeusvaltion edistämiseen. Äskettäin Lissabonissa 23.24.3.2000 pidetyn Eurooppa-neuvoston päätelmissä Venäjää kehotettiin edelleen ryhtymään välittömiin toimiin rauhanomaisen ratkaisun löytämiseksi konfliktiin. Putinin tultua valituksi presidentiksi 27. maaliskuuta neuvoston korkea edustaja antoi lausunnon, jossa hän totesi rauhan aikaansaamisen Teteniassa olevan uuden hallinnon ensisijainen tehtävä. Troikan on määrä vierailla Moskovassa 6.7. huhtikuuta, jolloin EU:n puheenjohtaja aikoo ilmoittaa painokkaasti näkemyksensä venäläisille. Aihetta käsitellään jälleen 10. huhtikuuta Luxemburgissa järjestettävässä EU:n ja Venäjän yhteistyöneuvoston istunnossa. Neuvosto on toistuvasti vaatinut, että kaikki ihmisoikeusloukkaukset olisi tutkittava uskottavalla ja avoimella tavalla ja että julmuuksiin syyllistyneet olisi saatettava oikeuteen. Neuvoston puheenjohtaja on 29. maaliskuuta Geneven ihmisoikeustoimikunnalle esittämässään lausumassa tuonut julki syvän huolestuneisuutensa Tetenian tilanteesta. Euroopan unionin nimissä toimiva puheenjohtajavaltio on osallistunut ihmisoikeustoimikunnassa aktiivisesti Tetenian ihmisoikeustilanteesta käytävään keskusteluun. Se on esittänyt päätöslauselman, jossa se ilmaisee vakavan huolestuneisuutensa tiedoista, joiden mukaan Teteniassa esiintyy vakavia, laajamittaisia ja avoimia ihmisoikeusloukkauksia ja jossa se vaatii riippumattoman ja laajapohjaisen kansallisen tutkimuskomission perustamista. Päätöslauselma hyväksyttiin komission äänestettyä siitä. Neuvosto seuraa tältä osin tarkoin Venäjän presidentin ihmisoikeusasiain erityisedustajan Kalamanovin toimintaa ja odottaa tämän myötävaikuttavan oikeusvaltion luomiseen Teteniaan ja uskon palauttamiseen oikeusjärjestelmään. Neuvosto vetoaa voimakkaasti Venäjän viranomaisiin, jotta ne tekisivät tämän mahdolliseksi.